**Lindi Lasteaia-Algkooli Päikeserühma lastevanemate koosoleku protokoll**

Toimumisaeg: 13.09.2016.a., kell 17.00 – 18.30

Toimumiskoht: Lindi Lasteaed – Algkool Päikeserühm

Koosoleku juhatajad: Ulla Orgusaar, Mai Leht, Kristel Närep

Koosolekul osalesid: nimekiri lisatud protokollile

Koosoleku protokollija: Marina Tubala

**Päevakord:**

1. Lastevanemate omavaheline tutvustamine
2. Lasteaia tasu
3. Sügisene õpetajate koolitus
4. Kodukord
5. Ringid lasteaias
6. Eesseisvad üritused
7. Hoolekogu esindaja valimine
8. Jooksvad küsimused

**Kuulati/otsustati:**

1. Lapsevanemad tutvusid omavahel läbi õpetajapoolse kohalolekukontrolli. Koosolekult puudusid kolme lapse vanemad.

Ulla:

1. Alates 01.09.2016.a. on lasteaia toidupäeva maksumus 1.35 eurot. Lasteaia kohatasu maksumus on 31.20. Kohatasu tõuseb 1. jaanuarist 2017.a. vastavalt Eesti Vabariigi kehtestatud alampalga määrale. Lasteaia tasu makstes tuleb selgitusse märkida **lapse nimi ja Lindi lasteaed. Arve maksta sendi täpsusega.**
2. Lasteaia- ja kooliõpetajad viibivad koolitusreisil 24.-26.okt. Palume võimalusel laps selleks ajaks koju jätta. Kui see võimalus puudub, siis tuleb arvestada sellega, et rühmas ja ka köögis on asendajad. Kuna koolitusreisil on kogu Lindi Lasteaia-Algkooli personal, siis puudub võimalus leida asendajaid Lindi Lasteaia-Algkooli personali seast.

Kristel, Mai:

1. Lasteaia kodukorra tutvustamine. Kodukord on lugemiseks üleval Lindi Lasteaia-Algkooli kodulehel (lindikool.ee), samuti asub kodukord rühma riietusruumis.
* Segaduste vältimiseks on lapse riietele vajalik märkida lapse nimi. Õueriietus olgu vastavalt ilmale. Rühmast on võimalik saada ka nimekiri esemetest, mis peaks olema lapse tagavarariiete kastis;
* võimlemiseks on vajalikud lühikesed püksid ning T-särk;
* sisejalanõud ei tohi põrandale jätta musti triipe;
* ninade puhastamiseks palume igalt perelt 2 karpi salvrätte (taskurätikuid);
* jalgrattapäevad on Päikeserühma lastel esmaspäeviti ja teisipäeviti. Jalgrattaga peab kaasas olema õige suuruse ja parajaks reguleeritud rihmadega kiiver. Lastevanemate nõusolekul lubatakse isiklike jalgratastega sõita ka teistel rühmalastel;
* mänguasjapäev on reedeti. Palume väga väikeseid esemeid allaneelamise ohu tõttu mitte kaasa anda. Õpetajad ei vastuta lapse mänguasja kadumise või purunemise eest;
* liikumistegevus hakkab toimuma kolmapäeviti ja neljapäeviti, laulmine teisipäeviti ja reedeti;
* laste sünnipäevi tähistame kodust kaasa antud maiuse ja lauluga (klaaskomme mitte anda);
* lapse puudumisest/haigestumisest teavitada lasteaeda, kas meili või telefoni teel, hiljemalt sama päeva hommikul kella 8ks. Teavitamata jätmisel läheb arvesse lapse toidupäev. Kui laps on pikemalt puudunud, siis palume teavitada ka lapse lasteaeda tagasi saabumisest;
* väikese nohu ja köhaga laps võib lasteaias käia, kuid kui laps tunneb end halvasti, siis on vajalik kodune puhkus ja ravi;
* lasteaeda ootame lapsi hommikul hiljemalt kella 8.30ks. Õhtul palume lapsel järel olla hiljemalt kell 18.20 (nii jääb õpetajal enne lasteaia sulgemist rühmaruumi korrastamiseks aega);
* lapsele järele tulnud joobes isikule last ei anta;
* sellel õppeaaastal ei toimi enam facebooki konto. Õpetajad jagavad infot meili, infostendi ja suusõnalise teavituse kaudu.

Kristel, Mai, Ulla:

1. Lastel on võimalus osa võtta neljast huviringist:
* judo – esmaspäeviti kell 10.30-11.30, treener Kristjan Hendrikson, kuutasu 7€;
* tantsuring – teisipäeviti kell 15.30-16.00, treener Kaie Seger, tasuta (alustab oktoobrist);
* jalgpall – neljapäeviti kell 15.30-16.30, treener Tormi Raid, tasuta;
* lauluring – neljapäeviti kell 17.00-17.45, õpetaja Anne Paiste, tasuta (alustab oktoobrist).

Huviringides osalemine sõltub lapse- ja lapsevanema soovist, lapse valmisolekust ning treeneri soovitustest.

1. Reedel, 16.09 kell 10.00 sõidame lasteaiast välja Lindi rabasse tervisepäeva tähistama. Päikeserühma lapsed saavad väljasõidul osaleda vaid koos vanemaga. Kuna lapsi, kelle vanemad ei saa üritusel osaleda on vähe, siis võtame siiski üritusest osa.

Tammetõrude korjamine on taas käes. Tammetõrusid saab lasteaeda tuua esmaspäeviti. Parimaid premeeritakse.

Vanapaberi korjamine kestab 19. septembrini.

Ka sellel aastal teeme koolis õunamahla. Ootame õunu, pirne, arooniad ja kindlasti ka palju abikäsi. Kuupäev, millal mahlatalgud toimuvad, ei ole veel kindel – anname teada, kui selgub.

1. Hoolekogu liikme valimine toimus anonüümse hääletuse teel. Kandidaatideks olid Riine alas, Aili Berggrünfeldt ja Merle Timmo. Häälte enamusega valiti Päikeserühma lastevanemate hoolekogu esindajaks Riine Alas.
2. Pereõde käis lasteaias 3-6 aastaseid lapsi kontrollimas. Lapsi kaaluti, mõõdeti, kontrolliti nägemist ja rühti. Läbivaatuse lehed pannakse lapse arengumappi.

Abi saamiseks on võimalik pöörduda valla psühholoogi Merle Joonso ja logopeedi Õie Torniuse poole. Logopeed on Lindi Lasteaias-Algkoolis esmaspäeviti ja kolmapäeviti. Psühholoog võtab vastu Audru alevikus, kuid vajadusel tuleb ka lasteaeda kohale. Ka rühmaõpetajad annavad logopeedile ja psühholoogile abivajajatest lastest teada.

Marina Tubala

protokollija